OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

KLASA:602-03/18-01/15

URBROJ:238-30-01-18-01

U Poljanici Bistranskoj,18.09.2018.

ZAPISNIK 21. SJEDNICE

održane 17.09.2018. godine

Prisutni: Katica Pejakić, Mirjana Eršek, Stjepan Lešnjak

Odsutne: Ana Medvidović i Snježana Heric

Ostali prisutni: Eduard Kovačević-ravnatelj Škole, Tea Žlebački-voditeljica računovodstv, Vjekoslava Špoljar Kurek-tajnica Škole (zapisničarka)

Sjednica je počela u 19 sati.

Predsjednica Školskog odbora gospođa Katica Pejakić pozdravila je sve prisutne, te predložila sljedeći

D N E V N I R E D

1. Usvajanje Reballansa 1 financijskog plana za 2018. godinu i rebalansa 1 Plana nabave
2. Osiguranje učenika za školsku godinu 2018./2019.
3. Ponovljeni natječaj za radno mjesto učitelja/učiteljice matematike na neodređeno, nepuno radno vrijeme i učitelja/učiteljice fizike i informatike na neodređeno, puno radno vrijeme
4. Raspisivanje natječaja za zakup školskog prostora
5. Nabave opreme za Matičnu školu u Poljanici Bistranskoj
6. Razno

Ravnatelj je iskazao potrebu za još dvije točke dnevnog reda, koje se dodaju iza točke 5. dnvenog reda, a to su slijedeće točke:

6.A)Davanje suglasnosti (na 15. dan) na Odluku ravnatelja za zapošljavanju učiteljice razredne nastave, na određeno, puno radno vrijeme

B) Raspisivanje natječaja za radno mjesto učitelja/učiteljice razredne nastave na određeno, puno radno vrijeme

7. A)Davanje suglasnosti (na 15. dan) na Odluku ravnatelja na zapošljavanje učiteljice u produženom boravku

B) Raspisivanje natječaja za radno mjesto učitelja/učiteljice razredne nastave na neodređeno, puno radno vrijeme (za produženi boravak).

U navedenom slučaju točka 6. dnevnog reda postaje 8. točkom dnevnog reda.

**Dnevni red sa navednom dopunom točaka dnevnog reda jednoglasno je prihvaćen.**

AD.1.

Izlaganje prve točke dnevnog reda imala je voditeljica računovodstva Tea Žlebački. Gospođa Žlebački navodi da je usvajanje Rebalansa potrebno zbog usklađenja s Rebalansom Zagrebačke županije, ali i povećanih kapitalnih ulaganja.

Za financiranje minimalnih standarda za Oš Bistru određeni su nešto niži limiti za opće troškove, a viši za energente i investicijsko održavanje, u odnosu na Financijski plan za 2018. godinu. U Financijskom planu nisu bili planirani prihodi i rashodi za projekt Prsten potpore III pa su navedeni u ovom Rebalansu. Nova stavka Financijskog plana za naredne godine je Tekući projekt T100018 Plaća produženi boravak. Sredstva za financiranje plaće i ostalih rashoda za jednu učiteljicu osigurana su u proračunu Općine Bistra. Najviše izmjena i dopuna se odnosi na program kapitalno ulaganje. Zagrebačka županija odobrila je sredstva za projektore, školske ploče te demonstracijski stol i pomoćnu radnu plohu kemija-fizika u ukupnom iznosu 212.000,00 kuna. Također su osigurana i sredstva za nova vrata na WC-ima i Switcheve. Ministarstvo znanosti i obrazovanja isplatilo je 4.000,00 kuna za opremanje školske knjižnice obveznom lektirom i stručnom literaturom, a prema Odluci Ministarstva znanosti i obrazovanja o financiranju nabave informatičke opreme, OŠ Bistri je osigurano 39.000,00 kuna. Iz vlastitih prihoda su kupljena 2 televizora sa DVD-ima za područne škole, 14 novih prijenosna računala te nova sportska oprema, a u Općinskom proračunu su osigurana sredstva za video nadzor te zaštitnu ogradu i mreže za igralište u matičnoj školi.

Nakon izlaganja gospođe Žlebački prijedlog je predsjednice Školskog odbora donošenje Odluke o usvajanju Rebalans 1 Financijskog plana za 2018. godinu i Rebalans 1 Plana nabave.

**Članovi Školskog odbora jednoglasno su usvojili Rebalans 1 Financijskog plana za 2018. godinu i Rebalans 1 Plana nabave.**

AD.2.

Za tekuću školsku godinu pristigle su četiri ponude slijedečih osiguravajući tvrtki:

Jadranskog osiguranja, Croatia osiguranja, Generali i Uniqua osiguranja.

Članovi Školskog odbora pregledali su ponude navedenih osiguravajućih tvrtki, te čitanjem naglas usporedili iznose koje navedene tvrke odobravaju učenicima u slučaju nesretnog događaja. Iznosi su uspoređevani na razini premije od 30,00 kuna godišnje koju učenici plaćaju na početku školske godine.

**Nakon usporedbe i bilježenja iznosa za sve četiri osiguravajuće tvrtke Školski odbor jednoglasno je prihvatio ponudu Croatia osiguranja, kao najpovoljniju ponudu za osiguranje učenike u školskoj godini 2018./2019.**

AD. 3.

Ravnatelj je objasnio kako za radna mjesta učitelja/učiteljice matematike na nedređeno, nepuno radno vrijeme (24 sati ukupnog tjednog radnog vremena) i za radno mjesto učitelja/učiteljice fizike na neodređeno puno radnog vrijeme nismo zaprimili niti jednu zamolbu. Također je napomenuo kako se s istim problemo susreću i Škole iz naše neposredne blizine. Zbog navedenog razloga postoji potreba za ponovnim raspisivanjem natječaja za spomenuta radna mjesta.

**Školski odbor jednoglasno je prihvatio prijedlog ravnatelja da se raspiše natječaj za radno mjesto učitelja/učiteljice matematike na nedređeno, nepuno radno vrijeme (24 sati ukupnog tjednog radnog vremena) i za radno mjesto učitelja/učiteljice fizike na neodređeno, puno radnog vrijeme.**

AD.4.

Ravnatelj je rekao da sukladno Odluci Zagrebačke županije u kojoj su navedni iznosi zakupa za školske prostore koje dajemo u zakup, raspisujemo natječaj za zakup školskog prostora.

Prošle školske godine u našoj Školi školsku dvoranu zakupili su KK Cedevita i ŽRK Bistra, a učionu Klub za akrobatski rock n roll. Cijena najma velike dvorane iznosi 150,00 kuna po satu, a školske učione 40,00 kuna po satu.

**Školski odbor jednoglasno je donio odluku o raspisivanju natječaja za zakup Školskog prostora**.

AD. 5.

Ravnatelj je istaknuo kako smo za vrijeme ljetnih školskih praznika postupkom jednostvane nabave nabavili prijenosna računa, demonstracijski stol i opremu za učionu fizike i kemije. Također smo nabavili i opremu za školsku sportsku dvoranu.

U tijeku je javna nabava namještaja i opreme u vrijednosi od 1.600.000,00 kuna, koju provodi Zagrebačka županija. Ravnatelj navodi žurnost opremanja školske knjižnice i informatičke učione, jer bez opremanja navedenih prostorija ne može se organizirati redovno funkcioniranje rada Škole.

AD 6.

A)Ravnatelj je objasnio da je učiteljica razredne nastave Mirjana Bek-Đurin privemeno nesposobna za rad, te je na poslove njenog radnog mjesta zaposlena Maja Đurinović Tišljarec koja je bila zamjena za gospođu Bek-Đurin i prošle školske godine.

**Prijedlog za davanje suglasnosti (na 15. dan) na Odluku ravnatelja za zapošljavanje gospođe Maje Đurinović Tišljarec na radno mjesto učiteljice razredne nastve na određeno, puno radno mjesto do 60 dana jednoglasno je prihvaćen.**

B) **Jednoglasno je donesena odluka za raspisivanjem natečaja za radno mjesto učitelja/učiteljice razredne nastave na određeno, puno radno vrijeme.**

AD.7.

A)Od ove školske godine imamo i produženi boravak u prvom razredu. Na poslovima učiteljice razredne nastave zaposlena je Matea Tišlar, koja je u našoj Školi bila na stručnom osposobljavanju bez zasnivanja radnog odnosa do navršene jedne godine radnog staža, te nakon toga pristupila polaganju stručnog ispita.

Prijedlog je ravnatelja davanje suglasnosti za zapošljavanje Matee Tišlar na radno mjesto učiteljice razredne nastave u produženom boravku, a najdulje do 60 dana.

**Školski odobor jednoglasno je dao suglanost na Odluku ravnatelja za zapošljavanje Matee Tišlar na radno mjesto učiteljice razredne nastave u produženom boravku do 60 dana**.

B) **Školski odbro jednoglasno je donio Odluku da se raspiše natječaj za radno mjesto učitelja/učiteljice razredne nastave na neodređeno, puno radno vrijeme (u produženom boravku).**

AD.8.

Obzirom da pitanja i prijedloga nije bilo 21. sjednica Školskog odbora završila je u 20 sati.

Zapisničarka: Predsjednica Školskog odbora:  
Vjekoslava Špoljar Kurek, v.r. Katica Pejakić, prof.